Com heu pogut comprovar, el Butlletí d'Infància de juliol i agost no es va editar.
En reprenem ara la publicació amb els continguts que hem anat elaborant des del setembre passat.
El motiu ha estat que s'ha efectuat un canvi de plataforma tecnològica del gestor de continguts web corporatius de la Generalitat, que ha afectat també a la edició i tramesa dels butlletins electrònics, per la qual cosa us demanem disculpes i us animem a continuar llegint el nostre Butlletí.
Aquest nou òrgan consultiu i participatiu té com a finalitat fer propostes als organismes competents i opinar sobre aquelles polítiques que afecten infants i adolescents.
En l'àmbit de la participació infantil i la seva investigació aplicada, hi ha un abans i un després de la Convenció sobre els drets de l'infant (CDI) de 1989.
Aquest instrument jurídic internacional se situa en el marc de la Declaració universal dels drets humans atribuïts a l'àmbit de la infantesa.
Malgrat certes crítiques (per exemple Liebel, 2007, i Bácares, 2012), des de la seva aprovació, la CDI ha definit les pautes del discurs públic oficial sobre drets i participació infantils.
Tot i que el dret a la participació no apareix explícitament en la CDI, sí que és possible identificar-hi una sèrie de drets que hi estan relacionats, especialment l'article 12 sobre el dret de l'infant a ser escoltat.
L'Observació general núm. 12 de 2009 del Comitè dels Drets de l'Infant aclareix la interpretació d'aquest article, accepta la seva estreta connexió amb la participació infantil i indica que és un dels quatre principis generals per interpretar i implementar correctament la CDI.
Altrament, tindria poc sentit que els subjectes de dret no participessin en la definició i l'aplicació dels seus propis drets.
El Consell de Joves som un grup de nois i noies que som o hem estat pacients de l'Hospital.
El Consell es va constituir el dia 22 d'Octubre de 2010, data que figura a la primera Acta de les nostres reunions.
Prèviament, l'hospital ens havia citat a uns quants pacients i als nostres pares per explicar-nos la idea que tenien de cara a crear aquest consell de joves.
Els metges o les infermeres van ser qui van donar els nostres noms a l'equip directiu.
Segurament ho van fer perquè devien pensar que érem persones joves, que tenim una relació amb l'hospital de llarga durada doncs patim una malaltia crònica que ens fa estar sovint a l'hospital i per tant, el coneixem molt bé.
Ah, i perquè som persones crítiques però correctes!
En el marc de la celebració dels 25 anys de la Convenció dels Drets de la Infància, el Departament de Benestar Social i Família, en col·laboració amb Aldees SOS Catalunya, presenten una exposició fotogràfica al vestíbul del Departament de Benestar Social i Família (Passeig del Taulat, 266-270).
Es podrà visitar fins la segona setmana de desembre.
L'Hospital de Sant Joan de Déu, amb la col·laboració de l'empresa HP, ha aconseguit transformar l'àrea de diagnòstic per la imatge del centre en una nau espacial.
Així l'espai s'ha convertit en un lloc més acollidor per als nens que s'han de sotmetre a una prova com una ressonància magnètica o un TAC.
El Govern ha aprovat el Pla d'actuació de les polítiques de joventut de la Generalitat de Catalunya: horitzó 2016, que concreta els objectius, les mesures i accions que han de dur a terme tots els departaments per tal de promoure l'emancipació i la millora de la vida dels joves.
Per enguany s'han programat 353 actuacions amb un pressupost de 205,4 milions d'euros, una xifra que arribarà fins als 600 milions d'euros en el període comprès fins al 2016.
La nova campanya institucional que llençarà el Govern espanyol, amb motiu de la commemoració, el 25 de novembre, del Dia Internacional contra la Violència de gènere, estarà en aquesta ocasió dirigida als infants i adolescents davant l'evidència que "els adolescents no acaben de reconèixer-la".
El president de la Generalitat, Artur Mas, va felicitar la jove pakistanesa Malala Yousafzai per haver estat guardonada amb el Premi Nobel de la Pau per la seva lluita i el seu exemple a favor de l'educació dels infants.
El Govern de la Generalitat la va distingir l'any passat amb el Premi Internacional Catalunya en reconeixement al seu compromís i lluita pel dret a l'educació universal dels infants, en especial de les nenes, en països on se'ls nega aquest dret.
El jurat del Premi va destacar especialment la seva lluita " jugant-se la vida pel dret a l'educació, des de ben petita i en un context molt difícil ".
Organització: Institut Català de l'Acolliment i l'Adopció
Organització: Observatori Internacional de Justícia Juvenil
Dates: 3 i 4 de desembre del 2014
Organització: Col·legi d'Educadores i Educadors Socials de Catalunya
Organització: UB amb la col·laboració del Departament de Benestar Social i Família
Organització: UB i Diputació de Barcelona amb la col·laboració del Departament de Benestar Social i Família
Dates: Iniciat però amb la inscripció oberta
Basant-se en els estudis més recents en pediatria, Cuidados del bebé.
Verdades, mitos y errores tracta de respondre a les preguntes que els pares i els avis actuals fan als pediatres.
L'autor pretén ajudar a resoldre problemes d'orde pràctic i informar i ajudar a interpretar els llenguatges tècnics habituals i les orientacions mèdiques.
Els homes de les tisores volen tallar la rosa de paper de la senyora Teresa, cada pètal de la qual és fet de bones notícies que parlen de carnestoltes, de carabasses gegants, d'autogirs, d'escriptors il·lustres, de pel·lícules, de treves de baralles de xiquets de poble, de zepelins i d'un grapat de bones notícies que van anar recollint veïns i veïnes a poquet a poquet per tot el poble.
Vicent, en companyia del seus amics, intentaran evitar-ho.
La rosa de paper és un homenatge al poeta Vicent Andrés Estellés.
Aquesta obra neix amb la consideració de ser la primera novel·la narrada per WhatsApp.
«CijkiopplypM'po» és el primer WhatsApp que una mare envia al seu fill amb el nou Smartphone.
Tot just comença a iniciar-se en les noves tecnologies i, entusiasmada amb la facilitat d'irrompre en la vida quotidiana del seu fill, aprèn a fer servir el telèfon a costa de la paciència del noi.
Modern, fresc i divertit, aquest relat demostra que avui les històries també s'escriuen per WhatsApp.
Cho-Li y el tesoro más valioso del mundo és un petit conte que parla de coses importants: l'amor i la família.
Narra les aventures de la petita Cho-Li, una nena d'origen asiàtic de sis anys, i dels seus dos pares: Mario i Marcelo.
El conte tracta amb normalitat aquest model de família homoparental, sense estereotips ni convencionalismes, deixant que l'aventura sorgeix lliurement.
La història, que neix sota el dret de la igualtat legal de les persones, ofereix lectures diverses i múltiples: la visibilitat, el temps de qualitat dels pares amb els fills, la imaginació, l'amor i el context familiar.
Després de començar l'escola, han començant les activitats extraescolars i els deures.
Però entre tantes obligacions, també hi ha temps per al lleure.
I una de les millors maneres d'aprofitar-lo i passar-s'ho be és apuntar-se a algun dels 511 centres d'esplais i 222 agrupaments escoltes actius que hi ha a Catalunya.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals han estat recollides, incorporades i tractades en un fitxer automatitzat, la finalitat del qual és trametre la publicació que el/la ciutadà/ana ha requerit.
L'òrgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona
Aquest butlletí és una iniciativa de la Direcció General d'Atenció a la Infància i l'Adolescència del Departament de Benestar Social i Família de la Generalitat de Catalunya.